Anwar El Ghazi
El Ghazi alicheza mechi yake ya kwanza ya msimu akiwa na Ajax katika ufunguzi wa msimu wa Eredivisie wa mwaka 2014-15 dhidi ya Vitesse. Mechi ilimalizika kwa ushindi wa nyumbani wa 4-1, na El Ghazi akitoa pasi ya msaada iliyopelekea upatikanaji wa bao la nne lililofungwa na Lasse Schöne dakika ya 87. Mnamo 17 Agosti 2014, El Ghazi alifunga bao lake la kwanza la Eredivisie katika ushindi wa 3-1 ugenini dhidi ya AZ, akifunga dakika ya 90. Alifunga bao lake la kwanza la UEFA mnamo 22 Oktoba 2014 huko Camp Nou dhidi ya Barcelona katika dakika ya 88 ya mchezo Ajax walipoteza mechi kwa kufungwa 3-1. Kwa kufanya hivyo, alikua mchezaji wa kwanza kufunga huko Camp Nou tangu mwanzoni mwa msimu wa 2014-15, wakati Barcelona ilicheza mechi tano nyumbani bila kufungwa bao.